Чави је био и на списку репрезентативаца за Европско првенство 2004. у Португалу. Шпанија није успела да прође групну фазу, а Чави није наступио ни на једној од три утакмице које је његова репрезентација одиграла на том првенству. На Светском првенству 2006. у Немачкој, Чави је у прве две утакмице групне фазе против Украјине и Туниса провео сваки минут на терену. У последњој утакмици групне фазе, против Саудијске Арабије у игру је ушао уместо Сеска Фабрегаса у 66. минуту. Шпанија је на овом такмичењу елиминисана од Француске (1:3) у осмини финала. Чави је био стартер на тој утакмици али је напустио игру у 72. минуту а уместо њега је ушао Маркос Сена.